OpenLLM-France/wikimedia huggingface dataset:
# Jamais vu

Jamais vu en psicologia (del francès amb el significat de 'mai vist') és el fenomen d'experimentar una situació que el subjecte no recorda haver vist explícitament abans. La persona sap que ha ocorregut abans, però l'experiència li resulta estranya.

## En lingüística

Des de la perspectiva lingüística, el fenomen que una paraula després d'una repetició freqüent sembli que perd el seu significat la connecta amb la veritable naturalesa de les paraules. Una paraula és una unitat del llenguatge que té tres característiques:
* Té una forma, amb sons o caràcters.
* Té una funció, dins la frase.
* Té un significat, concepte o idea dins un context.
Tanmateix, quan una paraula es va repetint moltes vegades, de fet només es repeteix la forma fins que literalment la paraula deixa de tenir significat.

## Psicologia

Jamais vu sovint es descriu com l'oposat a déjà vu, implica un sentit de misteri i sensació de l'observador de veure la situació per primera vegada, tot i saber racionalment que ell o ella ha estat en la situació anterior.
El jamais vu s'explica més comunament quan una persona momentàniament no reconeix una paraula, persona o lloc que ell o ella ja sabia.
Aquest fenomen sovint s'agrupa amb déjà vu i presque vu.
El jamais vu el pot causar un atac epilèptic.

## Referències

* ↑ Health & Medical News - Is it really you or jamais vu? - 19 July 2006
* ↑ "Epilepsy and seizure information for patients and health professionals — Simple Partial Seizures", Retrieved 2011-09-08
# Microgobius signatus

Microgobius signatus és una espècie de peix de la família dels gòbids i de l'ordre dels cipriniformes que es troba des del Carib fins a Colòmbia i Veneçuela.

## Referències

* ↑ Poey F. 1876. Enumeratio piscium cubensium (Parte Segunda). An. Soc. Esp. Hist. Nat. Madrid v. 5. 131-176 (3 maig) 177-218 (4 Oct.).
* ↑ «Microgobius signatus». Catalogue of Life. (anglès) (anglès)
* ↑ FishBase (anglès)

## Bibliografia

* Birdsong, R.S., 1981. A review of the gobiid fish genus Microgobius Poey., Bull. Mar. Sci., 31(2):267-306.
* Cervigón, F. 1994. Los peces marinos de Venezuela. Volum 3. Fundación Científica Los Roques, Caracas, Veneçuela. 295 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Heterosexualització

La heterosexualització (en anglès, straightwashing) és la pràctica de presentar a persones o personatges LGBTI com heterosexuals cisgènere, alterant o ometent aquesta informació sobre la seva vida.
La heterosexualització es manifesta habitualment en treballs de ficció, com en televisió o cinema, on personatges homosexuals, bisexuals o transsexuals en la realitat o en la literatura són reinterpretats com heterosexuals. També és freqüent la presentació de personatges històrics en els quals es limita aquest aspecte de la seva biografia.
Habitualment es justifica la heterosexualització per possibles reaccions de l'audiència a la normalització i visibilitat de la diversitat sexual.

## Vegeu també

* Reclam LGBT
* Homofòbia liberal
* Heterosexualitat obligatòria
* Pinkwashing
* Homosexualitat en el cinema

## Referències

* 1 2 What is straightwashing? When Hollywood erases gay characters from films. Pink News. 20 de abril de 2018.
* ↑ 'Straightwashing': Personajes heterosexualizados por Hollywood. Fotogramas. 5 de julio de 2018.
* ↑ Queer TV in the 21st Century: Essays on Broadcasting from Taboo to Acceptance. The Journal of Popular Culture. 10 de abril de 2018.
# Važec

Važec és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1280.
# Eleccions legislatives neerlandeses de 1994

Les eleccions legislatives neerlandeses de 1994 se celebraren el 3 de maig de 1994, per a renovar els 150 membres de la Tweede Kamer. El partit més votat fou el Partit del Treball de Wim Kok, qui formà un govern de coalició amb VVD i Demòcrates 66, conegut com a paars kabinet (govern porpra).

## Resultats

← Eleccions legislatives neerlandeses, 1994 → :
| Partit | Partit | Líder | Vots | % | Escons |
| | Partit del Treball (PvdA) | Wim Kok | 2.151.394 | 23,9 | 37 |
| | Crida Demòcrata Cristiana (CDA) | Elco Brinkman | 1.995.155 | 22,2 | 34 |
| | Partit Popular per la Llibertat i la Democràcia (VVD) | Frits Bolkestein | 1.790.952 | 19,9 | 31 |
| | Demòcrates 66 (D66) | Hans van Mierlo | 1.390.047 | 15,4 | 24 |
| | Aliança General de l'Ancianitat (AOV) | Jet Nijpels-Hezemans | 326.129 | 3,6 | 6 |
| | Esquerra Verda (GL) | Ina Brouwer | 311.033 | 3,4 | 5 |
| | CentrumDemocraten (CD) | Hans Janmaat | 220.621 | 2,4 | 3 |
| | Federació Política Reformada (RPF) | Leen van Dijke | 158.627 | 1,7 | 3 |
| | Partit Polític Reformat (SGP) | Bas van der Vlies | 155.230 | 1,7 | 2 |
| | Unió Política Reformada (GPV) | Gert Schutte | 119.108 | 1,3 | 2 |
| | Partit Socialista (SP) | Jan Marijnissen | 118.738 | 1,3 | 2 |
| | Unió 55+ | Bertus Leerkes | 78.079 | 0,8 | 1 |
| Total | Total | | 8.981.556 | 150 | — |
# Highland Park (Illinois)

Highland Park és una ciutat dels Estats Units a l'estat d'Illinois. Segons el cens del 2009 tenia 33.492 habitants.

## Demografia

Segons el cens del 2000, Highland Park tenia 31.365 habitants, 11.521 habitatges, i 8.917 famílies. La densitat de població era de 979,8 habitants/km².
Dels 11.521 habitatges en un 36,9% hi vivien nens de menys de 18 anys, en un 69,9% hi vivien parelles casades, en un 5,8% dones solteres, i en un 22,6% no eren unitats familiars. En el 19,5% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,09.
Per edats la població es repartia de la següent manera: un 27% tenia menys de 18 anys, un 4,6% entre 18 i 24, un 25,5% entre 25 i 44, un 27,8% de 45 a 60 i un 15,1% 65 anys o més.
L'edat mediana era de 41 anys. Per cada 100 dones de 18 o més anys hi havia 92,5 homes.
La renda mediana per habitatge era de 100.967 $ i la renda mediana per família de 117.235 $. Els homes tenien una renda mediana de 83.121 $ mentre que les dones 41.175 $. La renda per capita de la població era de 55.331 $. Aproximadament el 2,3% de les famílies i el 3,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Highland Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Highland Park». American Fact Finder. Oficina del Cens dels Estats Units, 12-01-2010.
# Highland Park

* No s'ha de confondre amb Highlands Park.
«Highland Park» té aquests significats:
* Highland Park (Florida)
* Highland Park (Illinois), ciutat a l'estat d'Illinois (EUA)
* Highland Park (Comtat de Saline), població a l'estat d'Illinois (EUA)
* Highland Park (Michigan)
* Highland Park (Nova Jersey)
* Highland Park (Pennsilvània)
* Highland Park (Los Angeles), barri de Los Angeles (EUA)
* East Highland Park, concentració de població designada pel cens dels Estats Units a l'estat de Virgínia
# Vincenzo Albanese

Vincenzo Albanese (Oliveto Citra, 12 de novembre de 1996) és un ciclista italià. Professional des del 2017, actualment corre a l'equip Arkéa-B&B Hotels. També competeix com a pistard.

## Palmarès en ruta

* 2015
** 1r al Trofeu Tosco-Umbro
* 2016
** 1r al Trofeu Edil C
** 1r al Gran Premi della Liberazione
** 1r al Trofeu Matteotti
** 1r a la Ruta d'Or
** Vencedor d'una etapa a la Volta de l'Alta Àustria
** Vencedor d'una etapa al Tour de l'Avenir
* 2022
** Vencedor d'una etapa al Tour del Llemosí

### Resultats al Giro d'Itàlia

* 2017. No surt (16a etapa)
* 2021. 75è de la classificació general
* 2022. 68è de la classificació general
* 2023. 70è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Heraclides de Siracusa (governant)

Heraclides (llatí: Heracleides, en grec antic: Ἡρακλείδης) fou un general siracusà que poc abans de pujar al poder Agàtocles de Siracusa el 317 aC va obtenir la direcció dels afers de la ciutat juntament amb Sosístrat. Diodor de Sicília diu que va assolir el càrrec per la traïció i el crim, però els detalls no es coneixen, car se suposa que s'havien donat al llibre anterior, avui perdut. Junt amb Sosístrat va dirigir l'expedició a Crotona i Règium en la que va participar el mateix Agàtocles. El seu paper en la posterior pujada al poder de Sosístrat és desconegut.

## Referències

* ↑ 5.Heracleides a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 388
# Heraclit (poeta)

* Aquest article tracta sobre el poeta. Vegeu-ne altres significats a «Heràclit (desambiguació)».
Heraclit (en llatí Heracleitus, en grec antic Ἡράκλειτος) fou un poeta còmic grec que va escriure la comèdia Ξενίζων (Acolliment dels hostes) que menciona Ateneu de Naucratis. És possible que es digués en realitat "Heracleides", i seria llavors un poeta còmic que va ridiculitzar a Edeu, un comandant de mercenaris a les ordres de Filip V de Macedònia anomenant-lo Ἀλεκτρύων (gall).

## Referències

* ↑ 8.Heracleitus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 391
# Halichoeres nebulosus

Halichoeres nebulosus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba a l'oceà Índic, incloent-hi el Mar Roig.

## Referències

* 1 2 FishBase (anglès)

## Bibliografia

* Helfman, G., B. Collette i D. Facey: The diversity of fishes. Blackwell Science, Malden, Malden, Massachusetts (Estats Units), 1997.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald (1985).
# Hospital Clínic Universitari Pauls Stradins

Hospital Clínic Universitari Pauls Stradins (en letó: Paula Stradiņa Klīniskā universitātes ) és hospital ambulatori i proveïdor de serveis de salut a la ciutat de Riga, capital de Letònia. L'hospital a més a més té un paper important en la ciència mèdica i l'educació mèdica local, té també com a objectiu convertir-se en centre de ciència i capacitació per a residents i metges, actualment està afiliat amb dues universitats la Universitat de Letònia i la Universitat Stradiņš de Riga.
Aquest Hospital és el més gran i més important de Letònia i ha canviat la seva nominació vuit vegades des de 1910, i el principal hospital d'ensenyament de la Universitat de Letònia des de 1928.

## Vegeu també

* Acadèmia de Ciències de Letònia
# Hardball (sèrie de televisió)

Hardball és una sèrie de televisió infantil australiana. La sèrie està produïda per Northern Pictures amb Screen Australia en associació amb Create NSW i l'Australian Children's Television Foundation. Es va estrenar a l'aplicació d'ABC Me l'1 d'abril de 2019 i es va emetre a la televisió el 22 d'abril de 2019; la segona temporada es va estrenar el 2021. La gravació va tenir lloc a l'escola pública La Perouse de Sydney. S'ha doblat al català pel canal Super3.

## Sinopsi

En Mikey es trasllada a l'oest de Sydney, on coneix en Jerry i la Salwa, que volen ajudar-lo a guanyar a handbol. La directora de l'escola escollida és la Sra. Crapper i els pares de la Tiffany són l'Steele i l'Stone.

## Referències

* ↑ «Hardball». CCMA. [Consulta: 30 abril 2023].
* ↑ «Filming underway on ABC Me's Hardball». TV Tonight, 20-07-2018. [Consulta: 20 juliol 2018].
* ↑ «Get Ready to Play Hardball!». Australian Children's Television Foundation, 08-07-2018. [Consulta: 20 juliol 2018].
# Hardcard

HardCard o Filecard és el nom genèric amb què es denomina qualsevol combinació de disc dur més targeta controladora de disc dur que mitjançant la carcassa adequada es fixa en una ranura d'expansió d'un ordinador, ocupant la longitud completa d'una targeta, sense requerir cap connexió addicional.
El concepte va ser desenvolupat per Plus Development Corporation, una companyia de Milpitas, Califòrnia, subsidiària de Quantum Corp (en aquell moment, el segon major fabricant de discos durs després de Seagate), que va llançar la Plus HardCard, el 1985.
A causa del pes del disc i la mida de les targetes, s'utilitzaven sempre unitats de 3,5 polzades. Les primeres unitats es van fabricar per a l'IBM PC i compatibles, i feien servir controladores MFM/RLL compatibles ST-506, amb una targeta controladora ISA de mida mitjana. Els fabricants d'equips clònics acostumaven a fer servir una targeta de Longshine Corporation amb un connector d'alimentació, i discos durs de diferents fabricants. Més endavant s'incorporaren versions IDE.
Un cas especial van ser les controladores Zorro II d'aquest tipus per als ordinadors Commodore Amiga. A causa de les especificacions de la seva ranura d'expansió, s'invertia la posició del disc dur, situant-lo prop del connector exterior. Són majoritàriament SCSI, amb connectors SCSI interns i externs, encara que també n'hi havia IDE, i fins i tot combinacions estranyes com IDE/SCSI o ST-506/SCSI
Va ser àmpliament utilitzat en equips sense les adequades badies d'expansió, però dotats d'espai per a targetes ISA de longitud completa, o que implicaven una complicació de muntatge, com els Tandy 1000 o els Amstrad PC1512, o els primers equips portables. També es varen emprar com un primitiu sistema d'emmagatzematge extraïble.

## Vegeu també

* Disc dur

## Referències

* ↑ Welch, Mark J. «Data Storage: Hard Disk, Tape Backup Choices Grow». InfoWorld. IDG Communications, vol.8, núm.24, 16-06-1986, pàg. 37–43. ISSN: 0199-6649 [Consulta: 5 setembre 2013].
# Hans Emil Lau

Hans Emil Lau (Odense, 16 d'abril de 1879 – Copenhaguen, 16 d'octubre de 1918) va ser un astrònom danès.
Va començar la seva carrera a la universitat de Copenhaguen. Després de completar la seva llicenciatura el 1096 va treballar a l'observatori Treptow de Berlín i finalment a l'observatori Hørsholm, a prop de Copenhaguen. És famós pels seus estudis sobre Mart i Júpiter. També va treballar en altres àrees com el paral·laxi de les estrelles, mesuraments d'estrelles variables, el color de les estrelles, i l'observació de cometes, taques solars, i els anells de Saturn.
Va participar en la primera cerca de planetes transneptunians organitzada a l'observatori de Harvard per William Henry Pickering. Després d'observar l'òrbita d'Urà del 1690 i 1895, va concloure que un sol planeta transneptunià no podia justificar totes les discrepàncies a l'òrbita, i va postular la posició dels dos planetes que creia que n'eren responsables. Pickering va estar d'acord a buscar aquests hipotètics planetes, però no es van poder trobar.
Va morir prematurament durant l'epidèmia de grip de 1918. Es va anomenar un cràter d'impacte de Mart en honor seu.

## Referències

* ↑ Hans Emil Lau, Nordjysk Astronomisk Forening for Amatører (NAFTA)
* ↑ Morton Grosser «The Search For A Planet Beyond Neptune». Isis, 55, 2, 1964, pàg. 163–183. DOI: 10.1086/349825 [Consulta: 26 agost 2008].

## Enllaços externs

* Obituari (alemany)
# Veïnat d'en Llença

El Veïnat d'en Llença, o d'en Llense és un veïnat del terme comunal de Queixàs, a la comarca del Rosselló, de la Catalunya del Nord.
Està situat en el sector central de la meitat meridional del terme comunal al qual pertany, al nord-oest del poble dispers de Queixàs i del Veïnat de l'Escola, on hi ha la Casa del Comú. La carretera D - 2 passa entre les dues meitats en què se subdivideix aquest veïnat.
També és anomenat Veïnat de la Plaça perquè és el lloc que es fa servir de mercat.

## Bibliografia

* Becat, Joan. «128 - Queixàs». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Queixàs». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.

## Referències

* ↑ Becat 2015.
* ↑ El Veïnat d'en Llença en els ortofotomapes de l'IGN
# Hípies (escultor)

Hípies o Hípias (en llatí: Hippias, en grec antic: Ἱππίας) va ser un escultor grec que segons Pausànies va fer una estàtua del vencedor a l'olimpíada Esceos fill de Duris de Samos, que va estar a Olímpia cap a l'any 324 aC quan els samians van ser expulsats de la seva illa.

## Referències

* ↑ Hippias 2 A Dictionary of Greek and Roman biography and mythology. Ed. per William Smith. 1813-1893.
# Encadenament lingüístic

En lingüística, un encadenament lingüístic és un grup de llengües clarament emparentades per les quals no es pot reconstruir cap protollengua. Malcolm Ross, que va encunyar el terme (linkage en anglès), defineix un encadenament com “un grup de comunalectes que ha sorgit per diferenciació dialectal” (Ross 1988, p. 8).
Els encadenaments es caracteritzen per posseir característiques comunes que poden faltar en algun dels seus extrems geogràfics i que es conserven amb més probabilitat a les llengües centrals de l'encadenament. Un encadenament pot ser el resultat d'una cadena dialectal que ha continuat divergint posteriorment, o pot ser el resultat de dialectes que en entrar en contacte van experimentar certa convergència.

## Exemples

Un exemple d'encadenament el constitueixen les llengües malaiopolinèsies centrals del mar de Banda (un mar que inclou el sud de les illes Moluques a Indonèsia oriental). Les llengües malaiopolinesies centre-orientals es divideixen usualment en dues branques, malaiopolinesi central i malaiopolinesi oriental, cadascuna d'elles amb característiques definitòries que les connecten i les distingeixen. No obstant això, mentre que el proto-MP-oriental i el proto-MP-centroriental poden reconstruir-se (com a proto-llengües que van donar lloc a una de les branques i al grup complet), no sembla poder-se reconstruir un proto-MP-central. Podria ser el cas que les subbranques del malaiopolinesi central fossin tan antigues com la branca malaiopolinèsia oriental, però que aquestes subbranques patissin influències mútues i intercanvi de característiques que ara semblen definir-les com a grup. Les característiques comunes del malaiopolinesi oriental semblen ser retencions de la proto-llengua de què deriva el grup, però en canvi aquest no sembla ser el cas per a les característiques comunes del malaiopolinesi oriental.
Un altre grup que sembla ser un encadenament lingüístic són les llengües papús que formen el grup trans-neoguineà occidental, el domini del qual s'estén per la mateixa regió que el malaiopolinesi central.

## Referències

* ↑ El concepte de Ross d'encadenament lingüístic difereix del de R. D. W. Dixon, qui postula que al llarg de perllongats períodes, llengües no relacionades que estan en contacte poden convergir fins a semblar estar relacionades.
* ↑ «Banda Sea». Encyclopædia Britannica Online. Encyclopædia Britannica Inc. [Consulta: 15 gener 2007].

## Bibliografia

* François, Alexandre (2014), «Trees, Waves and Linkages: Models of Language Diversification», en Bowern, Claire; Evans, Bethwyn, eds., The Routledge Handbook of Historical Linguistics, London: Routledge, pp. 161-189, ISBN 978-0-41552-789-7.
* Ross, Malcolm D. Proto Oceanic and the Austronesian languages of western Melanesia. Canberra: Pacific Linguistics, 1988.
# Holmos

* Per a altres significats, vegeu «Holmos (Frígia)».
Holmos (en llatí Holmi, en grec antic Ὅλμοι) era una ciutat de la costa de Cilícia a la Cilícia Tràquea, al sud-oest de Selèucia d'Isàuria. Seleuc I Nicàtor va traslladar els seus habitants per poblar la ciutat de Selèucia i va quedar despoblada, segons diuen Estrabó i Escílax de Carianda. Plini el Vell l'anomena Holmia.

## Notes

* ↑ segons el Diccionari Grec-Català

## Referències

* ↑ Smith, William (ed.). «Holmi». Dictionary of Greek and Roman Geography (1854). [Consulta: 2 maig 2021].
# Holmquistita

La holmquistita és un mineral de la classe dels silicats, que pertany i dona nom al grup del nom arrel holmquistita. Rep el nom en honor de Per Johan Holmquist (Goteborg, Suècia, 23 de gener de 1866 - Djursholm, Suècia, 3 de març de 1946), petròleg suec.

## Característiques

La holmquistita és un silicat de fórmula química ☐{Li₂}{Mg₃Al₂}(Si₈O$_{22}$)(OH)₂. Cristal·litza en el sistema ortoròmbic. La seva duresa a l'escala de Mohs és 5,5.
Segons la classificació de Nickel-Strunz, la holmquistita pertany a «09.DD - Inosilicats amb 2 cadenes dobles periòdiques, Si₄O$_{11}$; ortoamfíbols» juntament amb els següents minerals: ferroantofil·lita, ferrogedrita, gedrita, protomanganoferroantofil·lita, sodicantofil·lita, sodicferroantofil·lita, sodicferrogedrita, sodicgedrita, ferroholmquistita i protoantofil·lita.

## Formació i jaciments

Va ser descoberta a les mines d'Utö, situades a la localitat d'Utö, al municipi de Haninge, al comtat d'Estocolm (Suècia). Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida.

## Referències

* ↑ «Holmquistite» (en anglès). Mindat. [Consulta: 16 gener 2020].
# Volta a Llombardia 1940

La Volta a Llombardia 1940 fou la 36a edició de la Volta a Llombardia. Aquesta cursa ciclista organitzada per La Gazzetta dello Sport es va disputar el 27 d'octubre de 1940 amb sortida i arribada a Milà després d'un recorregut de 225 km.
Gino Bartali (Legnano) repeteix victòria per aconseguir la seva tercera Volta a Llombardia. Darrere seu queden els seus compatriotes Osvaldo Bailo (Gerbi) i Cino Cinelli (Bianchi).

## Classificació general

| | Ciclista | Equip | Temps |
| 1 | Gino Bartali | Legnano | 6h 32' 57" |
| 2 | Osvaldo Bailo | Gerbi | + 4' 07" |
| 3 | Cino Cinelli | Bianchi | m. t. |
| 4 | Adolfo Leoni | Bianchi | m. t. |
| 5 | Severino Canavesi | Gloria | m. t. |
| 6 | Enrico Mollo | Olympia | m. t. |
| 7 | Salvatore Crippa | Gerbi | m. t. |
| 8 | Guerrino Tomasoni | Binda SC | m. t. |
| 9 | Luciano Succi | Legnano | m. t. |
| 10 | Giovanni Valetti | Bianchi | m. t. |

## Referències

* ↑ Resultats a Les-Sports.info
* ↑ El Sitio de Ciclismo

## Enllaços externs

* Web oficial de la cursa (italià)
# Happy Valley-Goose Bay

Happy Valley-Goose Bay (literalment, de l'anglès, Vall Feliç-Badia de les Oques) és la vila més poblada de la regió de Labrador, a la província de Terranova i Labrador del Canadà. Malgrat tenir 7.572 habitants el 2006, concentra gairebé el 30% de tota la població d'una regió de més d'un quart de milió de quilòmetres quadrats.
La superfície del municipi és de 306 km$^2$ i és el resultat de la fusió, el 1973, dels antics termes de Happy Valley i Goose Bay. Ocupa una planúria sorrenca al centre de la regió, connectada per ferry amb la costa atlàntica.
La zona té una gran importància estratègica perquè conté les instal·lacions de la CFB Goose Bay, la base més gran de les forces aèrees canadenques, que és utilitzada per l'OTAN.

## Enllaços externs

* Happy Valley-Goose Bay - Lloc web oficial